open-index/open-wikipedia-markdown huggingface dataset:
Mstislavlis

**Mstislãvlis**  (arba ***Mscislãvas, Mstislãvas***; , ) – miestas rytų Baltarusijoje, Mogiliavo srities rytuose, Sožo intako Vichros dešiniajame krante, netoli Rusijos sienos; rajono centras. Maisto (pienas, duona), tekstilės (linų), statybinių medžiagų pramonė, istorijos ir archeologijos muziejus.

## Istorija

Įkurtas 1135 m. kaip Smolensko kunigaikštystės kunigaikščio Mscislavo dvaras. Pirmą kartą 1156 m. pamini Ipatijaus metraštis. Nuo 1180 m. Mstislavlio kunigaikštystės centras, nuo 1377 m. Lietuvos Didžiosios Kunigaikštystės dalinių kunigaikščių valda. Pirmieji kunigaikščiai lietuviai buvo Gediminaičiai, Jogailos broliai 1377–1390 m. Kazimieras Karigaila, 1393–1430 m. Simonas Lengvenis Algirdaitis, Žalgirio mūšyje pasižymėjęs kaip trijų Smolensko pulkų (Smolensko, Oršos ir Mscislavo) vyriausiasis vadas.

Prasidėjus Lietuvos-Rusijos karams Mstislavlio kunigaikštystė likviduota. Nuo 1527 m. Mstislavlio seniūnijos centras. 1566 m. Žygimantas Augustas įsteigė Mscislavo vaivadiją, pirmuoju Mstislavlio vaivada paskirtas Jurgis Astikas iš Astikų giminės, pirmuoju Mstislavlio kaštelionu – Ivanas Solomoreckis. Nuo 1566 m. pilies ir žemės teismo buveinė, 1634 m. gavo miesto teises. XVI a. pradžioje ir 1654 m. Mscislavas buvo užimtas Rusijos kariuomenės.

Po Liublino unijos vaivadija nebuvo padalyta į pavietus, tačiau rinko du atstovus į Abiejų Tautų Respublikos Seimą ir du deputatus į Lietuvos Tribunolą. XVIII–XX a. carmečiu buvo Mstislavlio apskrities centras.

Sovietmečiu buvo maisto ir linų pramonės centras.

## Architektūra

Sakraliniai pastatai: Švč. Mergelės Marijos bažnyčia (XVII a.; interjere išliko sienų tapybos fragmentų), jėzuitų vienuolynas su Šv. arkangelo Mykolo bažnyčia ir kolegialu (XVII a., perstatyta XVIII a. – XIX a.), Šv. Aleksandro Neviškio soboras (apie 1727 m., perstatytas 1870 m.), Šv. Kryžiaus Pakėlimo cerkvė (1871 m.)

## Šaltiniai

* Nuotraukos
George Herbert Bush

: *Apie JAV [[lėktuvnešis|lėktuvnešį]] skaitykite straipsnyje [[USS George H. W. Bush (CVN-77)]].*
**Džordžas Herbertas Volkeris Bušas** (; ; 1924 m. birželio 12 d. – 2018 m. lapkričio 30 d.) – 41-asis JAV prezidentas, valdęs nuo 1989 m. iki 1993 m. Prieš prezidentavimą Dž. Bušas ėjo JAV viceprezidento pareigas (43-ias pagal eilę) vadovaujant JAV prezidentui Ronaldui Reiganui.

Išrinktas nuo Teksaso valstijos jis dirbo Atstovų rūmuose (1967–1971), JAV ambasadoriumi prie Jungtinių Tautų (1971–1973), Respublikonų partijos pirmininku (1973–1974), JAV ambasadoriumi Kinijoje (1974–1976) ir vadovavo CŽV nuo 1976 iki 1977.

Jo sūnus Džordžas V. Bušas buvo 43 – iasis JAV prezidentas.

## Šaltiniai

## Nuorodos
* Baltųjų rūmų biografija .

|-
Salonikų Aris (krepšinio klubas)

**Salonikų „Aris“** () – 1922 m. įkurtas Graikijos krepšinio klubas iš Salonikų. Priklauso daugelio sporto šakų „Aris“ sporto klubui.

Tai vienas tituluočiausių Graikijos krepšinio klubų: 10 kartų laimėjo šalies lygą (daugiau laimėjo tik „Olympiakos“ ir „Panathinaikos“). Ypač sėkmingai komanda varžėsi 1980–1993 m., kai 8 kartus tapo Graikijos čempionais, 5 kartus laimėjo Graikijos taurę, pateko tarp pajėgiausių „Eurolygos“ klubų, 1993 m. laimėjo Saportos taurę. Tuo metu komandos vedliais buvo Nikas Galis ir Panajotis Janakis. Vėliau klubas pateko į finansinę krizę ir buvusios šlovės daugiau nebepasiekė.

Salonikų „Aris“ aršiausi priešininkai – kitas Salonikų klubas „PAOK“.

## Pasiekimai

* Graikijos krepšinio lyga: 1929–30, 1978–79, 1982–83, 1984–85, 1985–86, 1986–87, 1987–88, 1988–89, 1989–90, 1990–91 m.
* Graikijos krepšinio taurė: 1984–85, 1986–87, 1987–88, 1988–89, 1989–90, 1991–92, 1997–98, 2003–04 m.
* Graikijos krepšinio supertaurė: 1986 m.
* FIBA Europos Iššūkio taurė: 2003 m.
* R. Koračo taurė: 1997 m.
* Taurių laimėtojų taurė: 1993 m.
* 2006 m. ULEB taurės vicečempionai
* 1988, 1989, 1990 m. Eurolygos finalo ketverto dalyviai

## Lietuviai
* Simonas Serapinas (2006–2008 m.)
* Arnoldas Kulboka (2025- m.)

## Garsiausi žaidėjai

* Nikas Galis
* Panajotis Janakis
* Janis Joanidis
* Nikas Filipu
* Jorgas Sigalas
* Žarko Paspalis
* Vilas Solomonas
* Sofoklis Schorcianidis
* Rajanas Stakas

## Treneriai


*  Anestis Petalidis (1952–53, 1972–73, 1974–75, 1979 m.)
*  Faidonas Mataju (1973–74 m.)
*   Haris Papas (1975–77 m.)
*  Iraklėjas Klaglas (1977–78 m.)
*  Janis Joanidis (1978–79, 1982–90 m.)
*  Fredas G. Develis (1979–80 m.)
*  Dušanas Ivkovičius (1980–81 m.)
*  Lazaras Lečičius (1990–1992 m.)
*  Michalis Kiricis (1992 m.)
*  Džordžas Fišeris (1991–1992 m.)
*  Styvas Jacoglu (1992, 2001–02 m.)
*  Cvi Šerfas (1992–93, 1999 m.)
*  Vladė Džiurovičius (1993–94 m.)
*  Memas Joanu (1992, 1994–95 m.)
*  Sulis Markopulas (1995–97, 1998–2000, 2019 m.)
*  Eftimis Kiumurcoglu (1997–98 m.)
*  Draganas Šakota (2000–01 m.)
*  Milanas Miničius (2002–03, 2014 m.)
*  Vangelis Aleksandris (2003–04, 2011–12 m.)
*  Čarlzas Bartonas (2004–05 m.)
*  Ilijas Zuras (2005–06 m.)
*  Andrėja Maconas (2006–07, 2008–10 m.)
*  Gordonas Herbertas (2007–08 m.)
*  Fotis Kacikaris (2009 m.)
*  Deividas Blatas (2009–10 m.)
*  Šaronas Drukeris (2011 m.)
*  Slobodanas Subotičius (2010–11 m.)
*  Vangelis Angelu (2013–2014, 2018 m.)
*  Dimitris Priftis (2014–17 m.)
*  Panajotis Janakis (2017–18 m.)
*  Janis Kastritis (2018–19, 2021–2025 m.)
*  Savas Kamperidis (2019–21 m.)
*  Bogdanas Karaičičius (2025–)



## Nuorodos

* Oficialus puslapis
Šetekšnos

:: *Apie kaimą Kupiškio rajone žr. [[Šetekšnos (Kupiškis)]]*.

**Šetekšnos** – kaimas Rokiškio rajono savivaldybės vakaruose, 3 km į pietvakarius nuo Panemunėlio GS, šalia kelio  ir Panevėžio–Daugpilio geležinkelio. Pro kaimą prateka Šetekšna.

## Gyventojai

### Žymūs žmonės
* Šetekšnų kaime gyvena poetė Danutė Tumonytė-Mažeikienė, Lietuvos kaimo rašytojų sąjungos narė.
* **[[Jolanta Vilutytė]]** (g. 1969 m. gruodžio 14 d.) – Lietuvos krepšininkė, ilgametė nacionalinės moterų krepšinio rinktinės narė, Europos čempionė (1997).

## Šaltiniai
Pietryčių lyguma

**Pietryčių lyguma** – smėlėta lyguma Lietuvos pietryčiuose.

Pietryčių lyguma eina ruožu nuo Ignalinos į pietvakarius per Pabradę, Nemenčinę, Vilnių, Varėną, Kapčiamiestį, pereina į Baltarusiją ir Lenkiją.

Pietryčių lyguma yra tarp Baltijos, Švenčionių, Ašmenos, Gardino aukštumų ir Lydos plynaukštės. Yra 4 plačios jos dalys: Žeimenos, Vilnios, Merkio vidurupio-Vokės, Merkio žemupio-Katros lygumos. Kiekvienoje jų, einant iš šiaurės vakarų į pietryčius, yra 4 paviršiaus ruožai: žvirgždinga banguota zandrinė lyguma, plokščias smėlingas senslėnis, žemyninės kopos ir limnoglacialinė lyguma.

Per pietryčių lygumą teka Žeimena, Neris, Vokė, Merkys, Nemunas, Baltoji Ančia. Yra Baltosios Vokės, Čepkelių raisto, Margių pelkės. Vyrauja smėlžemiai. Apie 1/2 pietryčių lygumos teritorijos užima miškai: Ažvinčių, Labanoro, Pabradės, Lavoriškių, Rūdninkų, Dainavos, Kapčiamiesčio.

## Šaltiniai
Cadillac STS

**Cadillac STS (Seville Touring Sedan)** yra vidutinės klasės sedanas, kurį gamina Cadillac nuo 2005 metų. 2008 metams automobilis buvo atnaujintas.

## 2005

Priekiniais ratais varomo Cadillac Seville gamyba buvo sustabdyta 2004 metais, jį pakeitė visiškai naujas galiniais ratais varomas STS modelis, kuris gaminamas ant GM Sigma paltformos. Taip pat yra siūloma 4x4 versija, taip pirmas Cadillac sedanas su visais varomai ratais. Bazinė automobilio kaina yra $40 995, 4x4 versija kainuoja $52 240.

STS yra gaminamas Lansinge, Mičigane kartu su mažesniuojiu Cadillac CTS ir Cadillac SRX visureigiu.

### Varikliai
* 3,6 l High Feature LY7 V6 su  ir 252 ft·lbf (342 N·m)
* 4,6 l Northstar LH2 V8 su 320 AG (239 kW) ir 315 ft·lbf (427 N·m)

### SLS
2006 metais, Cadillac pristatė prailginta SLS versija, kuri parduodama tik Kinijos rinkoje. Jį gamina Shanghai GM, automobilis turė 3,9in daugiau vietos gale.
Cadillac DTS

**Cadillac DTS (DeVille Touring Sedan)** yra didelės klasės sedanas, kurį gamina Cadillac nuo 2006 metų. DTS pakeitė Cadillac Deville automobilį. Jis buvo pristatytas 2005 metų vasario 9 dieną Čikagos tarptautinėje automobilių parodoje kaip 2006 metų modelis. Automobilis kainuoja $41 990, galingesnė versija kainuoja $50 490. DTS yra geriausiai parduodamas didelės klasės prabangus automobilis Šiaurės Amerikoje.

Vienas didelis skirtumas nuo DeVille modelio yra tai, kad nebeliko 6-vietų ne-limuzino modelyje.

Prailginta DTS versija (dar žinoma kaip DTS-L) buvo pristatyta 2007 metais. Automobilis tapo erdvesnis gale sėdintiems keleiviams.

### 2006-2007

DTS išlieka didžiausias Cadillac/GM siūlomas sedanas. DTS naudoja GM K platformą ir garsujį 32V Northstar V8 variklį turintį 275 AG, L37 versija pasiekia 292 AG. Automobilis turi 8 oro pagalves, ksenoninius priekinius žibintus, odines sėdynes, navigacinę irangą, šildomas/šaldomas sėdynes, net galima užsisakyti su šildomu vairu.
Pajūrio žemuma

**Pajūrio žemuma** – Baltijos pakrantės žemuma Lietuvoje ir Latvijoje; šiaurėje ji siekia Estiją, pietuose siaurėjančiu ruožu įsiterpia tarp Nemuno deltos žemumos ir Žemaičių aukštumos. Rytuose pereina į Vakarų Žemaičių plynaukštę.

Pajūrio žemumos plotis Kuršo pusiasalio ir Vidžemės pakrantėje 2-3 km, prie Rygos 45-50 km, Lietuvoje 20-40 km. Žemumą sudaro 3 išilginiai paviršiaus ruožai: Baltijos pakrantės smėlingos jūrinės terasos, susiformavuios Baltijos ledynuotojo ežero, Joldijos jūros, Anciliaus ežero, Litorinos jūros ir dabartinės, Postlitorininės jūros metu, moreninis kalvagūbris ir moreninio priemolio (prie Rygos – smėlio) lyguma.
Latvijos dalyje yra jūrinės kilmės ežerų, pelkių. Pakrantės ruožas apaugęs pajūrio pušynais ir pajūrio smėlių augalais, kitur – dirbamoji žemė, pievos.

## Šaltiniai
Ventos vidurupio žemuma

**Ventos vidurupio žemuma** – žemuma Lietuvos šiaurėje, į šiaurę nuo Žemaičių aukštumos, abipus Ventos vidurupio.

Žemumos plotas apie 3000 km². Aukštis 60-100 m. Ventos slėnis negilus.

Paviršių, traukdamasi į šiaurę, suformavo paskutiniojo ledynmečio ledyno plaštaka. Ji paliko iš pietų į šiaurę žemėjančius skirtingo aukščio lygumų ruožus, einančius lankais, į pietus atgręžtais išgaubta puse.

Kairiojoje Ventos pusėje paviršius daugiausia lygus, dešiniojoje – gūbriškos bangos ir lėkšti tarpgūbriai. Esama pelkių (Kamanos, Mūšos tyrelis), miškų.

## Išnašos
Maximilien Robespierre

**Maksimiljenas Fransua Mari Izidoras de Robespjeras** (; 1758 m. gegužės 6 d. – 1794 m. liepos 28 d.), žinomas kaip tiesiog **Robespjeras** – Prancūzijos didžiosios revoliucijos veikėjas, vienas iš jakobinų vadovų.

## Biografija

Studijavo teisę Liudviko Didžiojo kolegijoje Paryžiuje, po 12 metų baigė studijas. Vėliau gimtajame mieste dirbo advokatu. Atstovavo kilmingiesiems, kurių pavedimu tikrindavo senus aktus bei dokumentus. Jais būdavo grindžiami teisiniai reikalavimai valstiečių ir jų nuosavybės atžvilgiu.

Teoriškai pagrindė aukščiausią revoliucijos formą – revoliucinę demokratinę diktatūrą, pakeitusią konstitucinį režimą. Nuo 1793 m. liepos, vadovaudamas Visuomenės gelbėjimo komitetui, šaukė liaudį į kovą su vidaus ir užsienio kontrrevoliucija. 1793 m. tapo revoliucinės vyriausybės vadovu. Maksimiljenas Robespjeras buvo vienas monarchijos žlugimo pradininkų. Termidoro perversmo metu Robespjeras bei kiti jo šalininkai buvo suimti ir be teismo giljotinuoti Paryžiaus Santarvės aikštėje.

## Šaltiniai
Atėnų AEK (krepšinio klubas)

**Atėnų „AEK BC“** ( 'Konstantinopolio atletikos sąjunga') – 1924 m. įkurtas Graikijos krepšinio klubas.

## Istorija
Klubą įkūrė iš Konstantinopolio atkeldinti graikai. XX a. 7-ajame dešimtmetyje dominavo Graikijos lygoje, 1968 m. laimėjo Taurių Laimėtojų taurę (vėliau – Saportos taurė). Vėliau ilgą laiką buvo tarp vidurinių Graikijos komandų. Kitas iškilimas įvyko 1996–2006 m. – 1998 m. pasiekė Eurolygos finalą (jame nusileido Bolonijos „Kinder“), 2000 m. iškovojo Saportos taurę, 2002 m. – Graikijos lygą, be to kelis kartus liko antri, iškovojo dvi Graikijos taures.

Vėliau klubą ištiko finansiniai sunkumai – 2011 m. iškrito į antrą divizioną, 2012 m. išmesti į trečią divizioną. 2014 m. pavyko grįžti į aukščiausiąją lygą, kelis kartus tapti prizininkais bei laimėti FIBA Čempionų lygą.

## Pasiekimai
* R. Saportos taurė: 1968, 2000 m.
* Graikijos lyga: 1958, 1963, 1964, 1965, 1966, 1968, 1970, 2002 m.
* Graikijos taurė: 1981, 2000, 2001, 2018, 2020 m.
* FIBA Tarpžemyninė taurė: 2019 m.
* FIBA Čempionų lyga: 2018 m.
* Graikijos A2 krepšinio lyga: 2014 m.

## Garsiausi žaidėjai
*  Georgios Trontzos
*  Georgios Amerikanos
*  Michalis Kakiouzis
*  Nikolaos Hatzis
*  Dimos Dikoudis
*  Nikos Zisis
*  Martin Muursepp
*  Jake Tsakalidis
*  İbrahim Kutluay
*  Anthony Bowie
*  Kurt Rambis
*  Milan Gurović
*  Stevan Jelovac (2021)

### Lietuviai
* Tomas Delininkaitis (2014–2015)
* Jonas Mačiulis (2018–2021)
* Mindaugas Kuzminskas (2023–)
* Lukas Lekavičius (2025–)

## Treneriai


*  Konstantinos Karamanlis (1957–1958)
*  Missas Pantazopoulos (1962–1966)
*  Themis Cholevas (1965–1966)
*  Nikos Milas (1967–1974)
*  Kostas Mourouzis (1974–1977)
*  Georgios Amerikanos (1977–1978, 1986–1987)
*  Faidon Matthaiou (1977–1979)
*  Georgios Trontzos (1979–1980)
*  Fred G. Develey (1980–1981)
*  Vangelis Nikitopoulos (1982–1986, 1987–1988, 1989–1990, 1991–1992)
*  Michalis Anastasiadis (1986–1987)
*  Kostas Anastasatos (1987)
*  Krešimir Ćosić (1988–1989, 1990–1991)
*  Nikos Nesiadis (1988–1989, 1993, 1996)
*  Richard Dukeshire (1993)
*  Michalis Kyritsis (1992–1993)
*  Steve Giatzoglou (1993–1994)
*  Apostolos Kontos (1994)
*  Vlade Đurović (1994–1995, 1995–1996)
*  Slobodan Subotić (1996)
*  Giannis Ioannidis (1996–1998)
*  Georgios Kalafatakis (1998–1999)
*  Kostas Politis (1999)
*  Dušan Ivković (1999–2001)
*  Dragan Šakota (2001–2003, 2014–2015, 2017–2018, 2024–)
*  Fotis Katsikaris (2003–2005)
*  Costas Oikonomakis (2011)
*  Dimitris Liogas (2011–2012)
*  Dimitris Papanikolaou (2012)
*  Nikos Karagiannis (2012)
*  Dimitris Papadopoulos (2012)
*  Vangelis Ziagkos (2012–2014)
*  Jure Zdovc (2015–2017)
*  Sotiris Manolopoulos (2017)
*  Luca Banchi (2018–2019)
*  Ilias Papatheodorou (2019–2021)
*  Vangelis Angelou (2021)
*  Stefanos Dedas (2021–2022)
*  Curro Segura (2022)
*  Ilias Kantzouris (2022–2023)
*  Joan Plaza (2023–2024)


## Šaltiniai

## Nuorodos
* Oficialus puslapis
Vidurio Lietuvos žemuma

**Lietuvos Vidurio žemuma** – žemuma Lietuvoje lanku nutįsusi nuo Latvijos (šiaurėje) iki Kaliningrado srities (pietvakariuose).

Šiaurės vakaruose žemuma siekia Linkuvos kalvagūbrį, Ventos vidurio žemumą, Rytų Žemaičių plynaukštę, Vilkyškių kalvagūbrį, pietryčiuose – Sūduvos, Dzūkų ir Aukštaičių aukštumas.

Didžiausias žemumos plotis apie 100 km, absoliutus aukštis viduryje 80-90 m, šiaurėje 50-60 m, vakaruose 35-40 m.

Lietuvos Vidurio žemumos vakarinę dalį sudaro Nemuno žemupio žemuma. Šiaurinė dalis apima Nevėžio ir Mūšos-Nemunėlio žemumas, Linkuvos kalvagūbrio atskirtas nuo Žiemgalos lygumos. Šiaurinės dalies atodangose į paviršių atsidengia dolomitingi, gipsingi viršutinio devono sluoksniai.

Lietuvos Vidurio žemumos šiaurėje iškrinta 500-600 mm kritulių (mažiausiai Lietuvoje).

Per Lietuvos Vidurio žemumą teka Mūša, Nemunėlis, Nevėžis, Šešupė, Mituva, Nemuno, Neries, Dubysos, Jūros žemupiai.

Miškų didžiausi masyvai Lietuvos Vidurio žemumoje yra Kazlų Rūdos, Karšuvos giria, Taujėnų, Biržų giria, Žalioji giria.
Bryan Adams

**Bryan Guy Adams** (g. 1959 m. lapkričio 5 d. Kingstonas, Ontarijas, Kanada) – Kanados roko dainininkas, muzikos autorius, gitaristas, boso gitaristas, prodiuseris ir fotografas. Adamsas laimėjo daugelį apdovanojimų ir nominacijų, įskaitant 20 „Juno Awards“ apdovanojimų iš 56 nominacijų. Buvo nominuotas 15 „Grammy“ apdovanojimų iš kurių vieną laimėjo „Geriausios dainos kino filmui, televizijai ar kitai vaizduojamajai žiniasklaidai“ nominacijoje. Yra laimėjęs „MTV“, „ASCAP“ ir Amerikos muzikos apdovanojimų. Taip pat, galima pridėti, jog laimėjo du „Ivor Novello“ apdovanojimus už dainos kompoziciją, buvo nominuotas keliems „Auksiniams gaubliams“ ir tris kartus „Oskarui“ už filmams kuriamas dainas.

Adamsas apdovanotas Kanados ir Order of British Columbia ordinais už nuopelnus populiariajai muzikai ir už filantropinę veiklą, savo sukurtą labdaros fondą, kuris padeda tobulinti švietimo sistemą visame pasaulyje.

2011 m. kovą, „Hollywood Walk of Fame“ (Holivudo šlovės alėjoje), Bryan Adamsui atidengta žvaigždė, tai jau 2435 – oji žvaigždė alėjoje. Taip atlikėjas turi žvaigždę „Canada's Walk of Fame“ (Kanados šlovės alėjoje) (atidengta 1998 m.), o 2006 m. buvo įrašytas į „Canadian Music Hall of Fame“ (Kanados muzikos šlovės muziejų). 2008 m. Bryan pakilo į 38 visų laikų geriausių artistų/atlikėjų vietą, pagal „Billboard Hot 100 50th Anniversary Charts“. 2010 m. sausio 13 d. gavo „Allan Waters Humanitarian Award“ (Humanitarinį apdovanojimą) už daugybę labdaros koncertų ir kampanijų per visą savo karjerą., ir 2010 m. gegužės 1 d. buvo apdovanotas „Governor General's Performing Arts Award“ apdovanojimu už 30 metų meno ir prisidėjimo prie jo veiklą.

## Ankstyvoji jaunystė
Adamsas gimė Kingstone, Ontarijo provincijoje, Kanadoje, anglų šeimoje. Močiutė turėjo maltiečių kraujo. Adamso tėvas buvo diplomatas, todėl dainininkas užaugo keliaudamas aplink pasaulį, kartu su savo tėvais. Didžiąją dalį vaikystės praleido tarp tėvo diplomatinių komandiruočių Europoje. Kartu su tėvais keliavo Anglijoje, taip pat, metus praleido Tel Avive, Izraelyje, ketverius metus gyveno Cascais mieste, netoli Lisabonos, Portugalijoje, ir metus Vienoje, Austrijoje. Galiausiai, 1973 metais, Adamsas su šeima grįžo į Kanadą ir įsikūrė Vankuveryje, Britų Kolumbijos provincijoje.

## Diskografija
* *If Wishes Were Horses…Beggars Would Ride* (1977);
* *Bryan Adams* (1980);
* *You Want It You Got It* (1981);
* *Cuts Like a Knife* (1983);
* *Reckless* (1984);
* *Into the Fire* (1987);
* *Live! Live! Live!* (1988);
* *Waking Up the Neighbours* (1991);
* *So Far So Good* (1993);
* *18 til I Die* (1996);
* *Unplugged* (1997);
* *On a Day Like Today* (1998);
* *The Best of Me* (1999);
* *Do To You What You Do To Me* (CD išleistas tik Indijoje) (2001);
* *[[Spirit (2002 filmas)|Spirit: Stallion of the Cimarron]]* (filmo garso takelis) (2002);
* *Room Service* (2004);
* *Anthology* (2005);
* *11* (2008);
* *Tonight In Babylon* (2012);
*Tracks OF My Years (2014);
*Get UP (2015);
*Shine a Light (2019);
* *Pretty Woman - The Musical* (2022);
* *So Happy It Hurts* (2022);
* *Classic* (2022);
* *Roll with the Punches* (2025).

## Nuorodos

* Oficialus puslapis.
Džambija

**Džambija** (, arab. جمبية arba جنبية) – lenkto durklo plačia trumpa geležte arabiškas tipas. Arabiškai *džambija* – 'durklas'.

Geležtė paprastai lenkta (kai kurių – iki 90°) dviašmenė, rombinio skerspjūvio, su briauna išilgai geležtės. Labai retai pasitaiko geležčių su grioveliu.

Džambijų rankenos neturi gardos, daromos iš rago, medienos, kaulo. Žinomos rankenos iš presuoto gintaro, sidabruoto ar auksuoto plieno. Rankenos medžiaga (raganosio ragas, dramblio kaulas, vėplio ar narvalo iltis ir pan.) ir puošimas nusako savininko socialinę padėtį. Vertingiausiomis laikomos raganosio rago rankenos. Šiais laikais raganosio ragas ir kitos saugojamų gyvūnų medžiagos gaunamos per kontrabandą.

Makštis paprastai medinė, aptraukta oda, tvirtinama ant diržo. Makštis irgi lenkta, neretai ji dar lenktesnė, negu pati džambija. Džambijos diržas iš storos išdirbtos odos arba storas audeklinis.

Džambijos nešiojamas prie diržo. Jemene ji yra vyro aprangos dalis (džambijas nešioja nuo 14 metų).

Viena hipotezė teigia, kad džambija atsirado iš kardo, kurį nešiodavo prie diržo. Taikesniais laikais kasdieniniu ginklu tapo sutrumpinta kardo versija – džambija. Džambijos šeimose perduodamos iš kartos į kartą, kai kurios jų yra kelių šimtų metų senumo. Šiais laikais džambijos yra daugiau patriotizmo ir gentinės priklausomybės ženklas, vyriškio visuomeninės padėties simbolis.

Naudojama nacionaliniuose šokiuose. Susikivirčijus panaudojama ir kaip ginklas.

Skirtingose arabų ir kitų musulmonų šalyse džambijų stiliai skiriasi. Pvz., Maroko džambijų stilius patyrė Ispanijos geležčių tradicijos įtaką.

## Nuorodos
Nuotraukos:
* Džambijos parduotuvėje Sanoje (Jemenas) http://www.pbase.com/bmcmorrow/image/40669956, http://www.oriental-arms.co.il/item.php?id=49, http://www.oriental-arms.com/item.php?id=51 
* Džambija (Turkija ~1800 m.) http://www.whisnantgalleries.com/content/weapons.php?work=weapons/w1243.php
André Claveau

**André Claveau** (1911 m. gruodžio 17 d. Paryžius – 2003 m. liepos 4 d.) – prancūzų dainininkas ir aktorius, populiarumo viršūnėje buvęs tarp keturiasdešimtųjų ir šešiasdešimtųjų metų.

1958 m. André Claveau atstovavo savo gimtajai šaliai Eurovizijos dainų konkurse. Daina „Dors mon amour“ (Kompozitorius – Pierre Delanoë, žodžių autorius – Hubert Giraud) užėmė pirmąją vietą.

## Filmografija
* *Le Destin s’amuse*
* *Les Vagabonds du rêve*
* *Coeur – sur-Mer*
* *Pas de vacances pour Monsieur le Maire*
* *Les Surprises d’une nuit de noces*
* *Un jour avec vous*
* *Rires de Paris*
* *Saluti e baci*
* *French Cancan*
* *Prisonniers de la brousse*

## Nuorodos

* André Claveau IMDB svetainėje

|-
Švenčionių aukštuma

**Švenčionių aukštuma** (, Baltarusijoje esanti Švenčionių aukštumos dalis kartais vadinama **Naročiaus aukštuma**) – kalvota moreninė aukštuma Lietuvos rytuose ir Baltarusijos šiaurės vakaruose, nuo Dysnų iki Naročiaus ežerų. Šiaurėje Švenčionių aukštuma jungiasi su Aukštaičių aukštuma.

Švenčionių-Naročiaus aukštumos ilgis apie 60 km. Plotis 20-25 km. Yra 3 reljefo ruožai: nuolaidūs šiaurės rytų ir pietvakarių šlaitai, vandenskyrinis kalvagūbris.

Aukštumos keterą sudaro 5-8 km pločio ir 60–140 m santykinio aukščio gūbrių eilės, kurias vietomis skiria gilūs, erdvūs, pailgi pažemėjimai. Aukščiausi taškai – Nevaišių kalnas (289 m), Būdakalnis (285 m).

Švenčionių-Naročiaus aukštuma susidarė anksčiau negu Baltijos aukštumos, todėl joje mažiau ežerų, yra periglacialinių raguvų. Aukštumoje vyrauja pušynai, eglynai.

## Šaltiniai
Medininkų aukštuma

**Medininkų aukštuma** – Ašmenos aukštumos šiaurės vakarinė dalis, Lietuvos rytuose, Vilniaus ir Šalčininkų rajono savivaldybių teritorijoje bei Baltarusijos Astravo ir Ašmenos rajonuose. Aukščiausia ir seniausia Lietuvos aukštuma.

## Geografija
Medininkų aukštuma šiaurėje ribojasi su Šiaurryčių lyguma, vakaruose su Pietryčių lyguma. Pietvakariuose ir pietuose nusileidžia į Eišiškių – Lydos plynaukštę. Medininkų aukštumos šaka tarp Žeimenos ir Vilnios lygumų vadinama **Buivydžių aukštuma**. 

Aukščiausia Medininkų aukštumos vieta – Debesijos kalnas Baltarusijoje – 302 m, Lietuvoje – Aukštojas (293,8 m, aukščiausias Lietuvos kalnas) ir Juozapinės kalnas (293,6 m).

Medininkų aukštumą raižo upeliai, tekantys plačiais, dažnai pelkėtais slėniais – Vilnios, Merkio ir Gaujos aukštupiai, Kuosinė, Kena, Kenelė, Rudamina, Rukainė, Galinė, Akmenė. Medininkų aukštumos šiaurės vakarų pakraštyje ir Neries slėnyje, skiriančiame Medininkų aukštumą nuo Baltijos aukštumų, įsikūręs Vilnius. Aukštumos pakraštį čia skrodžia gilus pralaužtinis Vilnios slėnis. 

Medininkų aukštumoje yra Juozapinės geomorfologinis draustinis ir Medininkų botaninis draustinis.

## Geologija
Medininkų aukštumos branduolys susidarė priešpaskutinio Medininkų ledynmečio pabaigoje. Dviejų ledyno plaštakų sąlytyje susiklostė galinių morenų ruožai. Tarpledynmečiu reljefą keitė upių veikla. Per paskutinį apledėjimą buvo prie ledyno pakraščio, ledyno plaštakos šiaurėje ir vakaruose sustūmė jaunesnius moreninius ruožus ir padidino aukštumos plotus, veikiant šalčio dūlėjimui, solifliukcijai, periglacialinei erozijai išnyko ežerai ir daubos, susidarė slėniai ir sausvagės.

Medininkų aukštumos dalyje, erozijos išraižytuose Neries ir Vilnios pasieniuose, susidarė vaizdingi eroziniai kalvynai: Sapieginės, Karoliniškių, Panerių, Rasų. 

Medininkų aukštumoje vyrauja smėlingos, žvirgždingos ir priesmėlingos moreninės nuogulos. Medininkų aukštumos reljefas senesnis už kitų Lietuvos aukštumų reljefą, todėl nuo jo gerokai skiriasi.  Kvartero nuogulų storis siekia apie 150–200 m, o prekvarterinis paviršius po ja pakilęs iki 80-120 m abs.

## Šaltiniai

__FORCETOC__
Olympiacos

**Olympiakos CFP** – vienas didžiausių Graikijos sporto klubų, žymus įvairių sporto šakų komandomis:
* Klubo futbolo komanda – Olympiakos CFP;
* Klubo krepšinio komanda – Olympiacos BC;
* Klubo tinklinio komanda – Olympiakos SC.
Sūduvos aukštuma

**Sūduvos aukštuma** (, ) – Baltijos aukštumų dalis Lietuvos pietvakariuose, Lenkijos šiaurės rytuose ir Karaliaučiaus krašto pietryčiuose.

Sūduvos aukštumos ilgis (iš vakarų į rytus) apie 90 km, didžiausias plotis apie 20 km. Rytuose nuo Dzūkų aukštumos ją skiria Nemunas, pietvakariuose Sūduvos aukštuma jungiasi su Mozūrijos aukštuma, pietuose leidžiasi į Kapčiamiesčio-Suvalkų smėlingas lygumas bei ribojasi su Šiaurine Palenkės žemuma, šiaurėje ribojasi su Lietuvos Vidurio žemuma.

Sūduvos aukštuma susidarė per paskutinį apledėjimą ledyno pakraštyje. Susideda iš keleto masyvų: Vištyčio-Gražiškių, Trakėnų, Sangrūdos, Rudaminos, Verstaminų, Miroslavo. Dubumos tarp masyvų 100–110 m aukščio.

Aukštumoje yra apie 250 ežerų. Pietiniame aukštumos pakraštyje daug rininių ežerų, šiauriniame – dideli guolinio tipo ežerai (Dusia, Metelys, Obelija, Rimietis). Aukštumoje yra giliausias Lenkijos ežeras Ančia bei kiti gilūs ir dideli ežerai – Vygriai, Didysis Šelmentas, Bočnė ir Rospudas. Per Sūduvos aukštumą teka Ančia, Peršėkė, Šešupė. Miškų yra tik smėlingose ir akmeningose Sūduvos aukštumos vietose.

## Mezoreljefai

* Rytų Sūduvos aukštuma;
* Vakarų Sūduvos aukštuma;
* Romintos giria;
* Augustavo lyguma.


Vaizdas:Pojezierze Litewskie.png|Sūduvos aukštuma Lenkijoje
Vaizdas:LithuaniaPhysicalMap-lt.png|Lietuvos fizinės geografijos žemėlapis
Šešuvis

**Šešuvis** – upė Lietuvos vakaruose, kairysis ir didžiausias Jūros intakas.

## Tėkmė
Šešuvis prasideda 12 km į šiaurės vakarus nuo Raseinių, prie Šienlaukio kaimo. Teka pietvakarių, pietų-vakarų kryptimis pro Raseinių, Jurbarko ir Tauragės rajonus. Vaga labai vinguriuoja. Įteka į Jūrą 36 km nuo jos žiočių, netoli Pajūrio, 4 km į pietvakarius nuo Tauragės.

Vagos didžiausias plotis (2 km nuo žiočių) 50 m, aukštupyje – 1–5 m, žemupyje – vidutiniškai iki 20 m. Būdingas slėnio plotis 250 m, jo šlaitai 8–10 m aukščio. Vagos vidutinis nuolydis – 103 cm/km. Gylis iki 1–3 m.

Žymesni tiltai: Ylių tiltas.

## Baseinas
Jūros baseine ežerų beveik nėra, todėl ir Šešuvies nuotėkis per metus smarkiai svyruoja, jį gerokai padidina upės intakai. 16 % baseino sudaro miškai, 4 % – pelkės.

Intakai:


;Kairieji
* Apusinas,
* Alsa,
* Upė,
* Šaltuona,
* Įkojis,
* Drūtupis,
* Alksnupė
* Meižis,
* Raudonmeižis.

;Dešinieji
* Jaujupis,
* Žalpė,
* Salupis,
* Balčia,
* Upyna,
* Rykija,
* Trišiūkštė,
* Kertenys,
* Ančia,
* Laiga,
* Agluona,
* Miliuša,
* Beržė.



## Hidrologija
Pavasarį Šešuvis smarkiai patvinsta. Aukštupyje upė gana srauni (nuolydis – iki 3 m/km). Vyrauja sraunios seklumos, rėvos, slenksčiai, upės vaga gausiai užžėlusi vandens augmenija. Į upę tolydžio plūstant intakų vandenims, nuolydis mažėja, upė darosi gilesnė, tėkmė gerokai sulėtėja. Upės nuolydis žemupyje labai mažas (tik 0,2 m/km). Vandens lygis per metus smarkiai svyruoja, sausmečiu stipriai nusenka, o pavasarinio polaidžio metu ar po didesnių liūčių upė ypač patvinsta. Didžiausia metinė vandens lygio svyramo amplitudė užrašyta 1962 m. (7,2 m).

Vidutinis Šešuvies debitas aukščiau Upės žiočių 3,78 m³/s, aukščiau Ančios žiočių 7,69 m³/s, žemiau Šaltuonos žiočių 12,8 m³/s, ties Skirgailais 15,4 m³/s (didžiausias – 643 m³/s, mažiausias vasarą – 0,58 m³/s, mažiausias žiemą – 0,63 m³/s), ties žiotimis 16,4 m³/s.

Pavasarį nuteka 41 % Šešuvies metinio nuotėkio, vasarą – 8 %, rudenį – 21 %, žiemą – 30 %.

Šešuvis paprastai užšąla gruodžio pabaigoje (26–31 d.), nors buvo užšalęs ir jau gruodžio 6 d. (1945, 1959 m.). Ledas laikosi apie 73 dienas (ilgiausiai – 121 d., 1955–1956 m. žiemą). Dangos storis būna iki 55 cm (1947 m.). Ledai pradeda tirpti kovo antroje pusėje, kartais – nuo balandžio vidurio (10–15 d.).

## Istorija

Šešuvis (*Sessow*) minimas 1386 m. kryžiuočių karo kelių į Lietuvą aprašymuose.

Upėvardžio šaknis *šeš-* Lietuvoje dažna, bet ne visai aiškios kilmės. Bandoma sieti su *šešėlis* („nuo šviesos užstojama tamsi vieta“), senesnė šios šaknies reikšmė galėjusi būti „šaltas, vėsus“.

## Reikšmė
Prie Šešuvies Skirgailuose (5 km nuo žiočių) įrengta vandens matavimo stotis.

Svarbesnės gyvenvietės prie upės: Pašešuvys, Mažintai, Yliai, Taubučiai, Kartupiai, Varlaukis, Bildeniai, Traklaukas, Stirbaičiai, Gaurė, Kunigiškiai, Baltrušaičiai, Skirgailai.

Beveik visas Šešuvies žemupys yra Jūros ichtiologiniame draustinyje, aukštupio atkarpa patenka į Pašešuvio kraštovaizdžio draustinį.

## Šaltiniai
Išplėstinis Euklido algoritmas

**Išplėstinis Euklido algoritmas** – Euklido algoritmo tęsinys, skirtas rasti dviejų natūraliųjų skaičių a\,,b\, didžiausią bendrą daliklį, bei rasti sveikuosius x\,, y\,, tenkinančius ax + by = dbd(a, b).\,

## Algoritmas
Nemažindami bendrumo tarkime, kad  a > b  Tuomet a užsirašo kaip

a= bq + r, kur dalybos liekana tenkina 0. Analogiškai

b= rq_1 + r_1, kur  0

r= r_1q_2 + r_2, kur  0

…

r_{k}= r_{k+1} q_{k+2} + r_{k+2}, kur  0

r_{k+1}= r_{k+2}q_{k+3}

Iš r>r_{1}> ... > r_{k+2} seka, kad kažkada gausime dalybos liekaną lygią 0. Tuomet paskutinioji nenulinė liekana r_{k+2} ir bus didžiausias bendrasis daliklis.

Iš prieš paskutinės lygybės galime išreikšti r_{k+2} per r_{k+1} ir r_{k}. Iš dar ankstesnės galima išreikšti r_{k+1} per r_{k} ir r_{k-1}. Įstatę į pirmąją išraišką gausime r_{k+2} išraišką per r_{k} ir r_{k-1}. Taip toliau vis tęsdami gausime r_{k+2} išraišką per *a*, *b*, t. y. rasime *x*, *y*, tenkinančius *ax* + *by* = *dbd(a, b)*

## Pavyzdys
Imkime a  = 46, b  = 32. Nuosekliai atlikdami veiksmus gauname:

46 = 32 × 1 + 14;

32 = 14 × 2 + 4;

14 = 4 × 3 + **2**;

4 = **2** × 2;

Gavome, kad dbd(46,32) = **2**.

**2** = 14 + 4 × (-3) = 14 + (32 + 14× (-2)) × (-3) = 32 × (-3) + 14 × 7 = 32 × (-3) + (46 – 32) × 7 = 32 × (-10) + 46 × 7.

## Šaltiniai
Dainai

**Dainai** (arba ***Dainiai***) – Šiaulių miesto dalis, esanti į pietvakarius nuo miesto centro, ties Dainų gatve. Pietrytinė Dainų kaimo dalis. Ribojasi šiaurėje su Mažosiomis Žaliūkėmis, Dainų parku, rytuose su Lieporiais, pietuose – Gytariai ir Beržynėlis, vakaruose – Voveriškiai.

Susisiekimas su kitais Šiaulių miesto rajonais itin geras. Prie Šiaulių universiteto socialinių mokslų fakulteto (buvusio „Nuklono“) yra Dainų žiedas, kuriame stoja 6-ojo, 12-ojo ir 13-ojo maršrutų autobusai. Be šios galinės stotelės esti 13 viešojo transporto sustojimo vietų. Pro Dainų mikrorajoną pravažiuoja dar ir 2, 9, 10, 11, 14, 17, 19, 21, 22, 23, 24, 29 maršruto autobusai.

## Etimologija

Rajono pavadinimas kilęs nuo Dainų kaimo, žinomo nuo XVII a.

## Istorija

XX a. pradžioje dabartinio kaimo vietose buvo Gytarių (Gitarovo) palivarkas. II pasaulinio karo metais „aukštuma 134" ne kartą buvo puolama rusų ir vokiečių kariuomenių, todėl beveik visas kaimas buvo sudegintas.

Po karo kaimo laukuose įkurtas Šiaulių civilinis aerodromas, o kolūkis įkūrė gatvinio tipo gyvenvietę, kuri 1978–1981 m. buvo nugriauta. 1959 m. prie Tilžės kelio pastatytas televizijos bokštas, 1966 m. pradėta statyti karinės elektronikos gamykla „Nuklonas“. Į ją už kaimo nutiesta gatvė, o kaimas įjungtas į miesto administracines ribas.

1975 m. pradėtas projektuoti Dainų gyvenamasis rajonas (architektai A. Kuosa ir V. Naujikas), jame 1977 m. iškilo pirmasis daugiabutis stambiaplokštis gyvenamasis namas. Mikrorajono statyba pagal projektą nebuvo baigta, liko nepastatyti Moksleivių rūmai, parduotuvė ir keli gyvenamieji namai.

## Infrastruktūra

Mikrorajone yra Šiaulių Švč. M. Marijos Nekaltojo Prasidėjimo bažnyčia, Šiaulių Naujoji apaštalų bažnyčia, „Tikėjimo žodžio“ maldos namai, Beržynėlio parkas, kelios prekybos ir paslaugų įmonės (PPC „Akropolis" - nuo 2009 m., „Arena" ir kt.).

* **Gatvės:**
: Dainų g. (1980–1989 m. V. Karvelio g.), (gatvės pavadinimą miesto valdininkai supainiojo su lyros formos Lyros gatve),
: Lyros g. (1980–1989 m. Karecko g.),
: Aido g. (1980–1989 m. Žiburkaus g.),
: Architektų g.,
: Gardino g.,
: Gegužių g. nuo 37-ojo namo iki buvusio „Nuklono“ (kur gatvė ir baigiasi).

* **Mokyklos:**
: Šiaulių Dainų progimnazija,
: Šiaulių universiteto gimnazija,
: Šiaulių Romuvos progimnazija,
: Šiaulių Romuvos gimnazija.

* **Darželiai:**
: „Rugiagėlė",
: „Žiogelis",
: „Pupų pėdas",
: „Dainelė".

* **Kitos ugdymo įstaigos:**
: Šiaulių „Spindulio" ugdymo centras,
: Šiaulių Dainų muzikos mokykla.

## Galerija


Trylikaukštis.jpg|Trylikos aukštų monolitinis daugiabutis
Dainų mikrorajonas.jpg|Lyros gatvė
2010 01 15 22Berzynelis.JPG|Beržynėlio parkas žiemą


## Šaltiniai
Mauna Kėja

**Mauna Kėja** – snaudžiantis ugnikalnis Havajų (Didžiojoje) saloje, vienas iš penkių vulkanų, sudarančių šią salą. Aukščiausias kalnas Žemėje, skaičiuojant nuo pagrindo iki viršūnės (~10 203 m). Aukštis virš jūros lygio – 4205 m (kai kurių šaltinių duomenimis, 4214 m). Havajiečių kalba Mauna Kėja reiškia „baltas kalnas“, nes jo viršūnę dažnai dengia sniegas.

Mauna Kėja, kaip ir visi Havajų salyno ugnikalniai, susiformavo virš karštojo taško – vietos, kurioje konvekciniai Žemės mantijos srautai pradegina litosferos plokštę ir suformuoja ugnikalnius. Kadangi Ramiojo vandenyno plokštė po truputį (apie 10 cm per metus) slenka į šiaurę-šiaurės vakarus, Mauna Kėja tolsta nuo karštojo taško, taigi per artimiausius kelis šimtus tūkstančių metų aktyvumas turėtų ir toliau mažėti.

## Augmenija
Rytinį kalno šlaitą 450–1600 metrų aukštyje dengia drėgnieji tropikų miškai, o žemiau driekiasi dirbamos žemės plotai (iki 1990 metų daugiausiai tai buvo cukranendrių plantacijos, o vėliau – eukaliptai ir ganyklos). Aukščiau 1600 m juostos kadaise vešėjo endeminiai **koa** akacijų (*Acacia koa*) ir **mamanės** (*Sophora chrysophylla*, pupinių šeimos krūmai ir medžiai) miškai, tačiau juos beveik visiškai išstūmė ganyklos.

## Observatorijos
Mauna Kėjos viršūnė – labai tinkama vieta observatorijoms išsyk dėl kelių objektyvių priežasčių:
* didelio aukščio virš jūros lygio (mažiau garų);
* mažo debesuotumo, nes čia 300 dienų per metus būna giedros;
* patogios geografinės padėties, nes ties 20-ąja paralele veikiantys teleskopai gali stebėti ne tik Šiaurės pusrutulio, bet ir didelę dalį Pietų pusrutulio žvaigždynų;
* patogus atvykimas – kadangi Mauna Kėja yra vulkaninis skydas, tai yra, jo profilis labai lėkštas, į observatorijas galima lengvai atvykti automobiliais, taip pat atgabenti sunkius įrengimus.
Dėl didelio observatorijų kiekio protestuoja senieji salos gyventojai – havajiečiai, kadangi Mauna Kėjos viršukalnė yra jų sniego deivės Poliahu buveinė.
Gytariai

**Gytariai** – Šiaulių miesto dalis, esanti į pietvakarius nuo miesto centro, prie kelio . Ribojasi šiaurėje su Dainais ir Beržynėliu, rytuose su Lieporiais, pietuose su Lieporių kaimu, vakaruose su Voveriškiais. Veikia Šiaulių Sandoros progimnazija, Šiaulių Gytarių progimnazija, daržėlis „Eglutė“. Yra Gytarių stadionas. Gytarių gatvės: Gegužių, Kosto Korsako, Gytarių, Kviečių, Javų.

## Istorija

Rajono pavadinimas kilęs nuo Gytarių kaimo, žinomo nuo XVII a. Tačiau archeologija rodo gyvenvietę šiose vietose buvus jau VI–IX a. Šiaulių Aušros muziejaus darbuotoja Birutė Salatkienė greta gyvenvietės atkasė kelias geležies lydimo krosnis, kuriose buvo lydoma balų rūda.

Gytariuose savo ūkį turėjo Šiaulių kalėjimas. Jame buvo stalių, kalvių, šaltkalvių dirbtuvės, siuvykla, batų siuvykla, knygrišykla. 1929 m. jose dirbo 60 kalinių, kurių vieno išlaikymas kainavo 1,75 Lt per dieną. Antrojo pasaulinio karo metais beveik visas kaimas buvo sudegintas. Kalėjimo dirbtuvėse kurį laiką veikė kolūkio mechaninės dirbtuvės.

Po karo kaimo laukuose buvo įkurtas Šiaulių civilinis aerodromas, 1966 m. pradėta statyti karinės elektronikos gamykla „Nuklonas“. Į ją nutiesta gatvė, atribojusi Gytarius nuo Dainų, o kaimas įjungtas į miesto administracines ribas.

1980 m. pradėtas projektuoti Gytarių gyvenamasis rajonas, jame 1982 m. iškilo pirmasis daugiabutis stambiaplokštis gyvenamasis namas. Mikrorajono statyba pagal projektą nebuvo baigta. 2001 m. nedidelė kaimo dalis buvo Šiaulių rajono savivaldybėje, tačiau beveik visi Gytariai jau buvo prijungti prie miesto.

## Gyventojai

## Šaltiniai
Davosas

**Davosas** (, , , archajinė ) – miestas rytų Šveicarijoje. Davosas žymus savo Pasauliniu ekonomikos forumu, kuris vyksta kasmet nuo 1971 m. Taip pat Davosas žymus savo slidinėjimo trasomis. Jis yra žiemos sporto kurortas. Dėl savo unikalaus mikroklimato Davosą dar XIX a. pamėgo turistai. Čia pradėjo gydytis plaučių ligomis sergantys žmonės. Vėliau ir slidininkai pamėgo šį kurortą.
Gegužiai

**Gegužiai** – kaimas Šiaulių rajono savivaldybėje, į pietvakarius nuo Šiaulių. Seniūnaitijos centras. Gyvenvietė pasiekiama tik Šiaulių miesto Gegužių gatve, jos dešiniojoje pusėje. Kairioje gatvės pusėje yra Šiaulių miesto dalis – Gegužiai.

## Istorija

Buvęs Gegužių dvaras. 1 km į pietus nuo kaimo yra Rėkyvos botaninis-zoologinis draustinis. Gyvenvietė sparčiai plečiasi.

## Gyventojai

## Šaltiniai
Igariai

**Igariai** – kaimas pietvakarinėje Skuodo rajono savivaldybės teritorijos dalyje, prie kelio , dešiniajame Šakalės upelio krante. Yra GSM ryšio stotis (antenos aukštis 78 m). Igariai patenka į Salantų regioninio parko teritoriją. Kaime yra Igarių riedulynas (10,5 ha), patenkantis į Erlos geomorfologinį draustinį. Jame pirmykštėje padėtyje slūgso 10-12 tūkstančių metų senumo rieduliai.

## Etimologija

Igariai – asmenvardžio Igaris daugiskaitinė forma.

## Istorija

Senovės žemdirbystės laukų liekanos liudija, kad kaimas pradėjo formuotis iki XVI a., o XVI a. II pusėje per valakų reformą abipus kelio Mosėdis–Daukšiai suplanuotas gatvinis kaimas.

Kaimas priklausė Mosėdžio dvarui ir Mosėdžio parapijai. 1846 m. buvo 15 dūmų. XIX a. tarp gyvenvietės ir Mikulčių susiformavo Igarių vienkiemis. 1870 m. 61 valstietis buvo apmokestintas Mosėdžio dvarui. 1923 m. buvo 39 sodybos.

Kaime buvo nemažai XIX a. – XX a. pr. statytų etninės ir mažosios architektūros statinių. 1971–1980 m. į istorijos ir kultūros paminklų sąrašą buvo įrašyta K. Prialgausko kalvė ir kluonas, koplytėlė su Marijos Maloningosios skulptūra, koplytstulpis su Marijos Sopulingosios, 2 angelų, Šv. Jurgio, Šv. Florijono skulptūromis ir skulptūrine grupe Kristaus apverkimas. K. Ažundenio sodyboje stovėjo monumentalus kryžius su Nukryžiuotojo skulptūra ir koplytstulpis su šventųjų skulptūromis. Didelė jų dalis sunyko, dalis skulptūrų atsidūrė Lietuvos muziejuose.
 
Sovietmečiu Igariuose veikė Mikulčių pradinė mokykla, įteigta 1946 m.

1991–2009 m. veikė Algirdo Dvariono personalinė įmonė.

2008 m. ūkininkų Jovitos ir Jono Anužų sodyba išrinkta viena gražiausių Skuodo rajono ūkininkų sodybų.
 

## Gyventojai

### Žymūs žmonės

Gimė:
* Pranas Vaseris (1915 m. kovo 29 d. – 1987 m. rugsėjo 29 d. Melburne, Australija), kunigas, prozininkas (knygos: „Padangių keliai” (1962), „Kaimo muzikantai” (1969), „Girių sargai” (1973), „Vėjo vartai” (1985).
* Juozas Veitas (1941 d. gegužės 23 d.), literatas, vertėjas.

Gyveno:
* Kazys Ramonas (g. 1890 m. gegužės 10 d. Pesčių k., Salantų vls., Telšių aps., Kauno gub.), Lietuvos kariuomenės kūrėjas savanoris, jaun. puskarininkis.

## Kultūros paveldas

* Igarių senosios kapinės, vad. Maro kapeliais (saugotinas kultūros paveldo objektas; XVI–XIX a.);
* Igarių senovės žemdirbystės vieta (saugotinas kultūros paveldo objektas; II tūkstantmečio I pusė – XVII a.);
* Koplytėlė su Švč. Marijos Maloningosios skulptūra, Igarių senosios kapinės (unikalus kodas 13636; 1881 m., rekonstruota XX a. I pusė; autoriai nenustatyti);
* Monumentalus kryžius su Nukryžiuotojo skulptūra, F. Beniušytės sodyba (unikalus kodas; XX a. I pusė).

## Šaltiniai

## Nuorodos
* Legenda apie Igorį – Igarių įkūrėją
* Valstybinė saugomų teritorijų tarnyba. Salantų regioninis parkas. Svarbiausios gamtos vertybės (Igarių riedulynas) 
* Lietuvos valstybiniai parkai (Igarių riedulynas)
* Kelionės Lietuvoje. Turizmas, pramonos: Unikalūs Šauklių, Erlėnų, Igarių riedulynai
Linas Šalkus

**Linas Šalkus** (g. 1966 m. birželio 26 d. Panevėžyje) – Lietuvos krepšinio treneris.

L. Šalkus visą karjerą dirbo Vilniaus „Sakalų“ komandoje, buvo Lietuvos antrosios krepšinio rinktinės trenerio asistentas. Per karjerą pasižymėjo kaip strategas gebantis išugdyti jaunus krepšinio talentus.

Palikęs „Sakalų“ klubą L. Šalkus tapo LKL debiutuojančios Marijampolės „Sūduvos“ treneriu konsultantu, o jau po keleto savaičių tapo vyriausiuoju šios komandos treneriu. 2009 m. sausio pababigoje sutartis su treneriu buvo nutraukta.

2010 m. gruodžio mėn. tapo Palangos „Naglio“ sporto direktoriumi.

## Karjera

* 1997–2001: Vilniaus „Sakalai“ (LKL), trenerio asistentas
* 2001–2007: Vilniaus „Sakalai“ (LKL), vyriausiasis treneris
* 2007 m. 02-01 – 02-23: Marijampolės „Sūduva“ (LKL) treneris konsultantas
* 2007–2009: Marijampolės „Sūduva“ (LKL) vyr. treneris
* 2010: Palangos „Naglio“ sporto direktorius
* 2011-2017: Kauno rajono „Sirenų“ vyr. treneris
* 2005: Lietuvos antrosios vyrų krepšinio rinktinės trenerio asistentas
* 2007 m.: Lietuvos jaunimo (iki 20 m.) vyriausiasis treneris
* 2017- m.: Lietuvos moterų jaunimo (iki 20 m.) vyriausiasis treneris

## Pasiekimai
* 1999 m. LKL trečiosios vietos laimėtojas su Vilniaus „Sakalų“ klubu

## Šaltiniai
Neptūno palydovai

Neptūnas turi 14 žinomų gamtinių palydovų. Didžiausias jų – Tritonas, kurį atrado William Lassell, praėjus tik 17 dienų po paties Neptūno atradimo. Antras palydovas, Nereidė, buvo atrastas tik po 100 metų (1949 m.).

## Palydovų sąrašas
Lentelėje palydovai pateikti orbitinio periodo didėjimo kryptimi.

*Pastabos:*
* Paryškinti sferinį pavidalą turintys palydovai.
* Neigiami orbitiniai periodai rodo palydovų skriejimą priešinga Neptūno sukimuisi kryptimi.

## Pastabos apie pavadinimus
Kai kurie asteroidai turi tokius pačius pavadinimus, kaip ir Neptūno palydovai: 74 Galatėja, 1162 Larisa.
Lietuvių katalikų blaivybės draugija

**Lietuvių katalikų blaivybės draugija** – katalikiška organizacija, įkurta 1908 m. balandžio 4 d. Kaune. Didžiausias draugijos dėmesys buvo kreipiamas į tautos blaivinimo reikalus.

## Istorija
Pirmieji katalikų organizuoti sambūriai Lietuvoje buvo bažnytinės brolijos, įsteigtos prie kai kurių bažnyčių dar Vytauto laikais. Tarp Lietuvoje veikusių brolijų pažymėtina vyskupo Motiejaus Valančiaus Žemaičių vyskupijoje išplatinta Blaivybės brolija, pasiekusi ne tik gretimas Vilniaus ir Gardino gubernijas, bet ir tolimesnes Rusijos vietas. Blaivybės brolijos nariai turėjo susilaikyti nuo svaigalų vartojimo, duodami priesaiką bažnyčioje.

1860 m. Kauno, Vilniaus ir Gardino gubernijose daugiau kaip pusė katalikų priklausė blaivybės brolijai, o Kauno gubernijoje net 83 % katalikų nevartojo svaigalų. Vyskupo M. Valančiaus platinamas ir palaikomas krašto blaivinimas kėlė žmonių religinį, dorovinį ir ekonominį gyvenimą. Rusų valdžia įžiūrėjusi vyskupo Valančiaus veikloje pavojų jos siekiamiems tikslams, 1859 m. uždraudė skelbti blaivybę, o 1864 m. Michailas Muravjovas uždarė visas brolijas.

Dar neišnykusi vyskupo M. Valančiaus skleistoji blaivybės idėja buvo atgaivinta 1908 m. Kaune įsteigus Lietuvių katalikų blaivybės draugiją. 1919 m. draugija buvo atgaivinta prie Katalikų veikimo centro. Prie Katalikų veikimo centro buvo įsteigta blaivybės žinyba. 1931 m. draugija turėjo 169 skyrius su apie 16 tūkst. narių. 1933 m. draugija sukvietė Kaune pirmąjį Lietuvos priešalkoholinį kongresą.

Vaikams 1921 m. buvo įsteigta *Angelo Sargo sąjunga*, globojama Lietuvių katalikų blaivybės draugijos. Jos tikslas buvo 7-15 m. amžiaus vaikams įdiegti tvirtą tikėjimą, tėvynės meilę, dorus papročius, blaivybės jausmą. Sąjunga turėjo padalinius visose parapijose, jai priklausė apie 60 tūkst. narių.

Jaunimą telkė „Pavasario“ sąjunga, plėtojusi religinio, tautinio, visuomeninio ir kultūrinio pobūdžio veiklą; apie 8000 „Pavasario” sąjungos narių priklausė Blaivybės sekcijoms. Vytauto Didžiojo universitete veikė atskira Studentų ateitininkų abstinentų korporacija „Narsa”. 46-iose moksleivių kuopose buvo blaivybės sekcijos.
Dražen Petrović

**Draženas Petrovičius** (1964 m. spalio 22 d. – 1993 m. birželio 7 d.) – legendinis Kroatijos krepšininkas, vadinamas geriausiu visų laikų Europos krepšininku, garsėjo savo rezultatyvumu, buvo vienas pirmųjų europiečių pradėjusių žaisti NBA. Žuvo 1993 m. autoavarijoje.

## Pasiekimai

* 1982, 1983 m. tapo R. Koračo taurės vicečempionu
* 1985, 1986 m. laimėjo Europos taurę
* 1985, 1986, 1987 m. Jugoslavijos lygos ir taurės laimėtojas
* 1987, 1989 m. Europos Taurių laimėtojų taurės čempionas
* 1988 m. R. Koračo taurės laimėtojas
* 1989 m. Ispanijos taurės laimėtojas
* 1989 m. Ispanijos vicečempionas
* 1990 m. NBA vicečempionas
* 1980 m. Balkanų šalių jaunimo čempionato bronzos medalio laimėtojas
* 1981 m. Balkanų šalių kadetų čempionato nugalėtojas
* 1982 m. Balkanų šalių jaunimo čempionato nugalėtojas
* 1982 m. Europos jaunimo čempionato vicečempionas
* 1983, 1987 m. Universiados čempionas
* 1984 m. Balkanų šalių čempionato vicečempionas
* 1984 m. Olimpinių žaidynių bronzos medalio laimėtojas
* 1986 m. Pasaulio čempionato bronzos medalio laimėtojas
* 1987 m. Europos čempionato bronzos medalio laimėtojas
* 1988 m. Olimpinių žaidynių vicečempionas
* 1989 m. Europos čempionas
* 1990 m. Pasaulio čempionas
* 1992 m. Olimpinių žaidynių vicečempionas
* 1982 m. Balkanų šalių jaunimo čempionato geriausias žaidėjas
* 1986 m. Pasaulio čempionato naudingiausias žaidėjas
* 1989 m. Europos čempionato naudingiausias žaidėjas
3753 Cruithne

**Cruithne** – asteroidas, dėl savo neįprastos orbitos kai kada (nelabai tiksliai) minimas kaip antrasis Žemės mėnulis.

Asteroidas buvo atrastas 1986 m. Cruithne yra vado ir didvyrio vardas, minimas mituose genčių, kurios gyveno nuo 800 m. pr. m. e. iki 1000 m. e. m. dabartinėje Škotijos teritorijoje.

Cruithne yra maždaug 5 km skersmens, arčiausiai priartėja prie Žemės atstumu, maždaug 30 kartų viršijančiu atstumą tarp Žemės ir Mėnulio. Susidūrimo grėsmės nėra.

Cruithne sukasi aplink Saulę, o ne Žemę, tačiau jo ir Žemės sukimosi aplink Saulę greičiai yra labai artimi, todėl Žemė ir šis asteroidas „laikosi greta“. Stebint iš Žemės atrodo, jog asteroidas apsisuka aplink Žemę maždaug per metus, judėdamas sudėtinga, neeliptine orbita ().

Yra ir daugiau panašiai aplink Žemę skriejančių asteroidų, pavyzdžiui, 2002 AA29. Tačiau 2002 AA29 yra tik 60 metrų skersmens. Marsas irgi turi tokį palydovą (Eureka 5261), kurio skersmuo yra maždaug 3 km.
Sprigtas

Lietuvių kalboje žodis **sprigtas** reiškia kelis dalykus:

* sprigtas – tam tikras smūgis sulenktu pirštu;
* sprigtas (žaidimas) – pirštų miklumo ir koordinacijos žaidimas su šaškėmis ant šachmatų lentos.